देश की जलविद्युत क्षमता के दोहन में 25 वर्षों का अनुभव प्राप्‍त करने के पश्‍चात एसजेवीएन ने ताप विद्युत उत्‍पादन में पर्दापण किया है। बिहार में 1320 मेगावाट क्षमता का बक्‍सर ताप विद्युत संयंत्र निष्‍पादन के लिए ली गई पहली परियोजना है। एक पूर्ण स्‍वामित्‍व वाली अधीनस्‍थ कंपनी स्‍पेशल पर्पस व्‍हीकल (एसपीवी) कंपनी बक्‍सर बिजली कंपनी प्रा. लिमिटेड को इस उद्देश्‍य के लिए स्‍थापित किया गया है। यह संयंत्र बक्‍सर जिले में चौसा गांव में स्‍थापित किया जाना है। सूपर क्रिटीकल तकनीक वाले ताप संयंत्र के लिए कोयला पश्चिमी बंगाल के बीरभूम जिले में स्थित कोयला खदान से आएगा जिसे भारत सरकार ने एसजेवीएन को आबंटित किया है। कार्य आरंभ होने के पश्‍चात 41 माह में कमीशन शेड्यूल वाले इस संयंत्र की मई 2008 के मूल्‍य स्‍तर पर लागत 6791.36 करोड़ रुपए है। 85% के संयंत्र लोड फैक्‍टर पर बक्‍सर ताप संयंत्र से एक वर्ष में 9928 मिलियन यूनिट का विद्युत उत्‍पादन होगा।